# Schwannomatosi

La schwannomatosi, o NF3 segons alguns especialistes, és un tipus de neurofibromatosi. Es caracteritza per la presència de múltiples schwannomes (o neurilemomes: tumors benignes de les cèl·lules de Schwann) al cos i l'absència de schwannomes vestibulars bilaterals.

## Causa

El locus causal està situat centromèricament molt a prop del de la NF2, al cromosoma 22q11.2. Sembla que la gènesi de la schwannomatosi implica determinades mutacions en dos o més gens supressors de tumors que inactiven les seves funcions i que la majoria de dites mutacions es produeixen de novo. La mutació més estudiada es localitza al gen SMARCB1, també anomenat gen INI1, BAF47 o hSNF5. Una gran dificultat per estudiar aquestes mutacions i descobrir els mecanismes d'interacció entre elles és aconseguir cultius de línies cel·lulars tumorals viables. Per aquest motiu, a la Universitat Johns Hopkins s'han creat dues línies de cèl·lules immortalitzades schwannomatoses derivades de tumors de dos malalts diferents.

## Clínica

Són tumors de creixement lent, que es poden desenvolupar fora (pell i teixit subcutani) o dintre de les estructures del sistema nerviós central i del perifèric. La seva simptomatologia depèn de la localització tumoral. La radiculopatia, les parestèsies i/o la debilitat de les extremitats són els seus símptomes més comuns. Malgrat la cirurgia radical i la medicació antiàlgica, el dolor crònic local, difús o multifocal és una seqüela comuna en gairebé totes les persones que pateixen la malaltia. Els schwannomes poden no presentar cap símptoma i ser descoberts de forma incidental en proves d'imatge o autòpsies. Representen un 8% de tots els tumors intracranials, un 85% dels tumors del'angle ponto-cerebel·lós i un 29% dels tumors de les arrels dels nervis espinals. Aproximadament, un 25% de tots els casos es presenten a cap i coll. D'aquests, els situats a la base de la llengua generen una especial preocupació pel risc d'obstrucció de la via aèria que comporten. Els schwannomes espinals tenen una incidència de 0.3–0.4 casos per 100,000 persones/any. La major part d'ells s'origina en nervis sensorials i un 75% es veu a les arrels dorsals sensorials. Un ~90% són tumors solitaris i esporàdics, quasi un 4% es desenvolupa en el context d'una NF2 i un 5% són tumors múltiples però sense associació amb la NF2. S'han publicat casos de schwannomatosis amb múltiples tumoracions dintre del canal espinal i una discreta simptomatologia, tributàries de tractament quirúrgic. La variant plexiforme del schwannoma s'ha descrit a mucosa bucal, paladar i llavis, que són localitzacions molt poc freqüents en aquest tipus de tumor.
Quan els tumors s'originen al nervi accessori espinal solen cursar amb otàlgia i/o tinnitus, disfàgia i dolor intens al coll. Algun cas excepcional de schwannoma de grans dimensions a la porció cervical del nervi vague ha estat intervingut sense lesionar el nervi. S'ha descrit la presència de schwannomes múltiples a la cauda equina de la medul·la espinal lumbar en malalts sense cap criteri de NF1 o de NF2 concomitant. Rarament, sorgeixen al llarg del recorregut d'un únic nervi intercostal.
Els schwannomes gastrointestinals són inusuals i deriven del plexe d'Auerbach, localitzat a la capa muscular del tracte digestiu. Representen un 0,2% de tots els tumors gàstrics i el 4% de les neoplàsies benignes de l'estòmac. Sovint es detecten de forma casual al practicar una endoscòpia digestiva i veure una massa submucosa. Creixen lentament i gairebé sempre són asimptomàtics. Cal diferenciar-los d'altres tumors gastrointestinals, com ara els estromals o els leiomiomes. Si la seva mida és >3 cm requereixen cirurgia, ja que tenen un alt risc de perforació. Per regla general, el pronòstic és excel·lent i la taxa de recurrència molt baixa.
És rar que es presentin meningiomes associats.

## Diagnòstic

Des del punt de vista clínic, el diagnòstic entre la NF2 i la NF3 és sovint extraordinàriament complicat. Les proves d'imatge gairebé mai són del tot concloents amb les tècniques disponibles a molts centres. Inclús, poques vegades, han estat identificats tumors amb característiques histopatològiques híbrides schwannoma-neurofibroma.

## Referències

* ↑ Genetics Home Reference «Schwannomatosis» (en anglès). NIH/US National Library of Medicine, 2019; Des 10 (rev), pàgs: 6 [Consulta: 15 desembre 2019].
* ↑ Koontz, NA; Wiens, AL; Agarwal, A; et al «Schwannomatosis: the overlooked neurofibromatosis?» (en anglès). AJR Am J Roentgenol, 2013 Jun; 200(6), pp: W646-W653. DOI: 10.2214/AJR.12.8577. PMID: 23701098 [Consulta: 5 octubre 2016].
* ↑ Plotkin, SR; Blakeley, JO; Evans, DG; Hanemann, CO; et al «Update from the 2011 International Schwannomatosis Workshop: From genetics to diagnostic criteria» (en anglès). Am J Med Genet A, 2013 Mar; 161A (3), pp: 405-416. DOI: 10.1002/ajmg.a.35760. PMC: 4020435. PMID: 23401320 [Consulta: 24 febrer 2017].
* ↑ Kehrer-Sawatzki, H; Farschtschi, S; Mautner, VF; Cooper, DN «The molecular pathogenesis of schwannomatosis, a paradigm for the co-involvement of multiple tumour suppressor genes in tumorigenesis» (en anglès). Hum Genet, 2017 Feb; 136 (2), pp: 129-148. DOI: 10.1007/s00439-016-1753-8. PMC: 5258795. PMID: 27921248 [Consulta: 4 març 2017].
* ↑ Kresak JL, Walsh M «Neurofibromatosis: A Review of NF1, NF2, and Schwannomatosis» (en anglès). J Pediatr Genet, 2016 Jun; 5 (2), pp: 98-104. DOI: 10.1055/s-0036-1579766. PMC: 4918700. PMID: 27617150 [Consulta: 8 octubre 2017].
* ↑ Ostrow, KL; Donaldson, K; Blakeley, J; Belzberg, A; Hoke, A «Immortalized Human Schwann Cell Lines Derived From Tumors of Schwannomatosis Patients» (en anglès). PLoS One, 2015 Des 14; 10 (12), pp: e0144620. DOI: 10.1371/journal.pone.0144620. PMC: 4682832. PMID: 26657314 [Consulta: 29 març 2017].
* ↑ Barber CM, Fahrenkopf MP, Adams NS, Naum SC «Multiple Peripheral Schwannomas» (en anglès). Eplasty, 2018 Mar 19; 18, pp: ic7. ISSN: 1937-5719. PMC: 5865225. PMID: 29623152 [Consulta: 11 gener 2020].
* ↑ Montoya Cardero, LE; Blanco Trujillo, F; Hernández González, JC; Junco Gelpi, DA; Moncada Josephs, O «Schwannomatosis del pie» (en castellà). MEDISAN, 2013; 17 (6), pp: 1012-1016. ISSN: 1029-3019 [Consulta: 26 desembre 2019].
* ↑ Merker VL, Esparza S, Smith MJ, Stemmer-Rachamimov A, Plotkin SR «Clinical Features of Schwannomatosis: A Retrospective Analysis of 87 Patients» (en anglès). Oncologist, 2012 Oct; 17 (10), pp: 1317–1322. DOI: 10.1634/theoncologist.2012-0162. PMC: 3481897. PMID: 22927469 [Consulta: 14 febrer 2018].
* ↑ Sitenga JL, Aird GA, Nguyen A, Vaudreuil A, Huerter C «Clinical Features and Surgical Treatment of Schwannoma Affecting the Base of the Tongue: A Systematic Review» (en anglès). Int Arch Otorhinolaryngol, 2017 Oct; 21 (4), pp: 408-413. DOI: 10.1055/s-0037-1598609. PMC: 5629080. PMID: 29018506 [Consulta: 1r novembre 2017].
* ↑ Gelpi E, Vicente-Pascual M «Clinical Neuropathology image 1-2017: incidental schwannoma of the posterior root» (en anglès). Clin Neuropathol, 2 017 Gen-Feb; 36 (1), pp: 3–4. DOI: 10.5414/NP301010. PMC: 5312171. PMID: 27966428 [Consulta: 18 juny 2017].
* ↑ Lee, SH; Kim, SH; Kim, BJ; Lim, DJ «Multiple Schwannomas of the Spine: Review of the Schwannomatosis or Congenital Neurilemmomatosis: A Case Report» (en anglès). Korean J Spine, 2015 Jun; 12 (2), pp: 91-94. DOI: 10.14245/kjs.2015.12.2.91. PMC: 4513176. PMID: 26217390 [Consulta: 24 febrer 2017].
* ↑ Dhua, S «A rare case of plexiform schwannoma of the lower lip: Treatment and management» (en anglès). Indian J Plast Surg, 2015 Maig-Ag; 48 (2), pp: 208-211. DOI: 10.4103/0970-0358.163065. PMC: 4564510. PMID: 26424990 [Consulta: 2 abril 2017].
* ↑ Morshed RA, Lee AT, Lee YM, Chin CT, Jacques L «Schwannomatosis of the Spinal Accessory Nerve: A Case Report» (en anglès). J Brachial Plex Peripher Nerve Inj, 2019 Abr 26; 14 (1), pp: e9-e13. DOI: 10.1055/s-0039-1685457. PMC: 6486389. PMID: 31037098 [Consulta: 11 gener 2020].
* ↑ Abdulla, FA; Sasi, MP «Schwannomatosis of Cervical Vagus Nerve» (en anglès). Case Rep Surg, 2016 Oct; 2016, pp: 8020919. DOI: 10.1155/2016/8020919. PMC: 5078658. PMID: 27807496 [Consulta: 4 març 2017].
* ↑ Turliuc, D; Cucu, A; Sandu, R; Dumitrescu, G; Costea, C «Spinal schwannomatosis of the cauda equina in the absence of neurofibromatosis: case report and treatment strategies» (en anglès). Romanian Neurosurgery, 2017 Gen-Mar; 31 (1), pp: 47–53. DOI: 10.1515/romneu-2017-0007. ISSN: 1220-8841 [Consulta: 19 març 2017].
* ↑ Kayaoglu CR, Sengul G, Aydin IH «Multiple schwannomas of cauda equina in the absence of von Recklinghausen's disease» (en anglès). Saudi Med J, 2007 Des; 28 (12), pp: 1907-1909. ISSN: 0379-5284. PMID: 18060228 [Consulta: 19 març 2017].
* ↑ Lee JW1, Hsu JY «Schwannomatosis of a single intercostal nerve: a case report» (en anglès). Kaohsiung J Med Sci, 2009 Jul; 25 (7), pp: 405-408. DOI: 10.1016/S1607-551X(09)70535-2. ISSN: 2410-8650. PMID: 19605334 [Consulta: 26 desembre 2019].
* ↑ Yoon W, Paulson K, Mazzara P, Nagori S, et al «Gastric schwannoma: a rare but important differential diagnosis of a gastric submucosal mass» (en anglès). Case Rep Surg, 2012 Ag; 2012, pp: 280982. DOI: 10.1155/2012/280982. PMC: 3423772. PMID: 22924149 [Consulta: 14 abril 2017].
* ↑ Shah AS, Rathi PM, Somani VS, Mulani AM «Gastric Schwannoma: A Benign Tumor Often Misdiagnosed as Gastrointestinal Stromal Tumor» (en anglès). Clin Pract, 2015 Oct 12; 5 (3), pp: 775. DOI: 10.4081/cp.2015.775. PMC: 4653750. PMID: 26664714 [Consulta: 14 abril 2017].
* ↑ Sunkara T, Then EO, Reddy M, Gaduputi V «Gastric schwannoma-a rare benign mimic of gastrointestinal stromal tumor» (en anglès). Oxf Med Case Reports, 2018 Mar 12; 2018 (3), pp: omy002. DOI: 10.1093/omcr/omy002. PMC: 5846295. PMID: 29564143 [Consulta: 14 abril 2017].
* ↑ Hussain, NS; Specht, CS; Frauenhoffer, E; Glantz, M; Harbaugh, K «Hybrid Neurofibroma-Schwannoma» (en anglès). Cureus, 2016 Mar 30; 8 (3), pp: e548. DOI: 10.7759/cureus.548. PMC: 4852185. PMID: 27158577 [Consulta: 4 març 2017].

## Bibliografia

* Kluwe, Lan. Schwannomatosis (en anglès). Atlas Genet Cytogenet Oncol Haematol, 2007; 11 (1), pp: 59-60. ISSN 1768-3262. DOI 10.4267/2042/38393 [Consulta: 19 gener 2020].
* Blakeley, Jaishri; Schreck, Karisa C.; Evans, D. Gareth; Korf, Bruce R.; et al Clinical response to bevacizumab in schwannomatosis (en anglès). Neurology, 2014 Nov 18; 83 (21), pp: 1986-1987. PMID: 25339217. DOI 10.1212/WNL.0000000000000997 [Consulta: 4 gener 2020].
* Dhamija, Radhika; Plotkin, Scott; Asthagiri, Ashok; Messiaen, Ludwine; Babovic-Vuksanovic, Dusica. Schwannomatosis (en anglès). A: GeneReviews® [Internet] (Adam MP, Ardinger HH, Pagon RA, et al; Eds.) University of Washington, Seattle, 2018 Mar 8; NBK487394, pàgs: 19. PMID: 29517885 [Consulta: 15 desembre 2019].

## Vegeu també

* Neurofibromatosi tipus I
* Neurofibromatosi tipus II

## Enllaços externs

* An Update on Schwannomatosis NFNetwork. 2013 Jun (en anglès)
* ¿Acaba de recibir un diagnóstico de Schwannomatosis? - Información básica Arxivat 2021-05-18 a Wayback Machine. Children's Tumor Foundation. 2016 Maig (en castellà)
* Schwannomatosis Radiopaedia.org. 2019 Mar, 10720 (en anglès)
* Neurofibromatosis tipo 3 Orphanet; 93921. 2019 Des (en castellà)